|  |  |  |
| --- | --- | --- |
|  | «Қазақстан РеспубликасыДенсаулық сақтау министрлігіМедициналық және фармацевтикалық бақылау комитеті» РММ төрағасының2022 ж. «18» наурыз№ N049788 бұйрығымен**БЕКІТІЛГЕН** |  |
|  |  |  |

**Дәрілік препаратты медициналық қолдану**

**жөніндегі нұсқаулық (Қосымша парақ)**

**Саудалық атауы**

##### РЕМОВ®

**Халықаралық патенттелмеген атауы**

Диметикон

**Дәрілік түрі, дозалануы**

Сыртқа қолдануға арналған 4 % сұйықтық

**Фармакотерапиялық тобы**

Паразитке қарсы препараттар, инсектицидтер, репелленттер. Эктопаразиттерді (қотыр кенесін, инсектицид және репелленттерді қоса) жоюға арналған препараттар. Эктопаразиттерді (қотыр кенені қамтитын) жоюға арналған препараттар. Эктопаразиттерді жоюға арналған басқа препараттар.

АТХ коды Р03АХ05

**Қолданылуы**

- педикулезде (биттер мен олардың жұмыртқаларын жою)

**Қолданудың басталуына дейінгі қажетті мәліметтер тізбесі**

***Қолдануға болмайтын жағдайлар***

- әсер етуші затқа немесе қосымша заттарының кез келгеніне аса жоғары сезімталдық

- 4 жасқа дейінгі балалар

- жүктілік және лактация кезеңі

***Қолдану кезіндегі қажетті сақтандыру шаралары***

Тек сыртқа қолдануға арналған.

Теріде бөртпе немесе жергілікті немесе жалпы жоғары сезімталдықтың басқа да белгілері пайда болғанда қолдануды тоқтату керек.

Көзге түскен жағдайда сумен шаю қажет.

Ескерту: РЕМОВ® сұйықтығын пайдаланған кезде ашық отпен, темекімен және басқа тұтанатын көздермен жанасудан аулақ болу керек.

***Басқа дәрілік препараттармен өзара әрекеттесуі***

Диметикон басқа дәрілермен өзара әрекеттеспейді.

***Арнайы сақтандырулар***

*Жүктілік кезінде қолдану*

Дәрілік затты жүктілік кезінде және емшек емізу кезеңінде қолдануға болмайды.

*Препараттың көлік құралын және қауіптілігі зор механизмдерді басқару қабілетіне әсер ету ерекшеліктері*

Деректер жоқ

**Қолдану жөніндегі нұсқаулар**

***Дозалану режимі***

Ересектер мен балалар (4 жастағы және одан үлкен).

Құрғақ шашты РЕМОВ® дәрісімен шыққан жерінен ұшына дейін бастың шашты бөлігінің барлық аумағына таралатындай етіп, жақсылап ылғалдандырады. Шаштың табиғи жолмен құрғауына жол беру керек. РЕМОВ® дәрісін шашта кемінде 8 сағатқа немесе түнімен қалдыру керек. Сосын басты кәдімгі сусабынмен жуып, сумен мұқият шаю керек. Емді жеті күннен кейін қайталау қажет.

Біркелкі таралуы үшін қолданар алдында құтыға пульверизаторды кигізу керек.

***Енгізу әдісі және жолы***

Сыртқа.

***Артық дозалану жағдайында қабылдау қажет болатын шаралар***

Артық дозалану жағдайларына қатысты хабарламалар жоқ.

***Дәрілік препаратты қолдану тәсілін түсіну үшін медицина қызметкерінен кеңес алуға бару жөнінде нұсқаулар***

*Дәрілік препаратты қабылдамай тұрып, кеңес алу үшін дәрігерге немесе фармацевтке жүгініңіз****.***

**ДП стандартты қолдану кезінде көрініс беретін жағымсыз реакциялар сипаттамасы және осы жағдайда қабылдау керек шаралар**

Препарат, әдетте, жақсы көтерімді.

*Сирек*:

- бастың шашты бөлігі терісінің қышынуы және қабыршақтануы

- аса жоғары сезімталдық (тітіркену, бөртпе, есекжем, жайылған қышыну, тыныс алудың қиындауы)

**Жағымсыз дәрілік реакциялар туындағанда медициналық қызметкерге, фармацевтикалық қызметкерге немесе, дәрілік препараттардың тиімсіздігі туралы хабарламаларды қоса, дәрілік препараттарға болатын жағымсыз реакциялар (әсерлер) жөніндегі ақпараттық деректер базасына тікелей хабарласу керек:**

Қазақстан Республикасы Денсаулық сақтау министрлігі Медициналық және фармацевтикалық бақылау комитеті «Дәрілік заттар мен медициналық бұйымдарды сараптау ұлттық орталығы» ШЖҚ РМК

<http://www.ndda.kz>

**Қосымша мәліметтер**

***Дәрілік препарат құрамы***

Бір құтының ішінде

*белсенді зат* - диметикон 2.0 г

қосымша зат - циклометикон

***Сыртқы түрінің, иісінің, дәмінің сипаттамасы***

Мөлдір, иіссіз біртекті сұйықтық.

**Шығарылу түрі және қаптамасы**

50 мл препараттан полипропиленді қалпақшасы бар полиэтилен құтыға салынады.

Әрбір құтыға заттаңба жапсырылады.

1 құтыдан қосымша берілетін пульверизатормен медициналық қолдану жөніндегі қазақ және орыс тіліндегі нұсқаулықпен бірге картон қорапшаға салынады.

**Сақтау мерзімі**

3 жыл.

Жарамдылық мерзімі өткеннен кейін қолдануға болмайды.

***Сақтау шарттары***

Құрғақ, жарықтан қорғалған жерде, 25 ºС-ден аспайтын температурада сақтау керек.

Балалардың қолы жетпейтін жерде сақтау керек!

**Дәріханалардан босатылу шарттары**

Рецептісіз.

**Өндіруші туралы мәліметтер**

Кусум Хелткер Пвт. Лтд., СП 289 (А), РИИКО Индл. Ареа Чопанки, Бхивади (Радж.), Үндістан

Тел: +91-1493-516561

факс: +91-1493-516562

Электронды пошта: info@kusum.com

**Тіркеу куәлігінің ұстаушысы**

Кусум Хелткер Пвт. Лтд., СП 289 (А), РИИКО Индл. Ареа Чопанки, Бхивади (Радж.), Үндістан

Тел: +91-1493-516561

факс: +91-1493-516562

Электронды пошта: info@kusum.com

**Қазақстан Республикасы аумағында тұтынушылардан дәрілік заттар сапасына қатысты шағымдар (ұсыныстар) қабылдайтын және дәрілік заттың тіркеуден кейінгі қауіпсіздігін қадағалауға жауапты ұйымның атауы, мекенжайы және байланыс деректері (телефон, факс, электронды пошта)**

«Дәрі-Фарм (Қазақстан)» ЖШС, Алматы қ., Қажымұқан к-сі 22/5, «Хан Тәңірі» БО, Қазақстан

Тел/факс: 8(727) 295-26-50

Электронды пошта: phv@kusum.kz